王揚基

王揚基（），字尔抑，南直隶安庆府潜山县军籍。

生平
赋性勤敏，负气岸笃学。熹庙初举明经，天啓四年（1624年）甲子贡于乡，五年（1625年）联捷乙丑科進士，六年丙寅补钱塘令。钱塘为浙都会，冲要烦剧，扬基戴星而理，丁卯入棘闱，所得皆两越名士。以侮当事谪江西藩司照磨，摄新建。庚午再入棘闱，识拔与越等。寻补东乡令，调进贤令，两邑皆治最，迁地官。属外艰去，丁丑入部，甫一月从少司马督剿饷。辛巳转楚驿传道，值寇犯汉阳，扬基亲冒矢石援汉阳，特以功晋楚抚，受命日，闯逆陷承天，左良玉拥师东指，献寇连破蕲黄，渡江陷鄂州，南北烽燧相接，扬基率罢卒数百从湖南，循袁州，绕彭蠡，至江州，与良玉军会，涕泗誓师，欲西上援武昌，再援汉阳《明史》崔文荣传：十六年四月，张献忠犯汉阳，文荣渡江袭斩六百级。已而城陷，武昌震惧。贼果从团风渡江，陷武昌县。文荣以武胜门当贼冲，偕故相贺逢圣协守，贼攻之不能下。监军参政王扬基时已擢右佥都御史，巡抚承天、德安二郡，未闻命，尚驻武昌。见势急，与推官傅上瑞诡言有事汉阳，开门遁去，人情益汹汹。《明史》蔡道宪传：十六年五月，张献忠陷武昌，长沙大震。承天巡抚王扬基率所部千人，自岳州奔长沙。道宪请还驻岳州，曰：“岳与长沙唇齿也，并力守岳则长沙可保，而衡、永亦无虞。”扬基曰：“岳，非我属也。”道宪曰：“弃北守南，犹不失为楚地。若南北俱弃，所属地安在？”扬基语塞；乃赴岳州。及贼入蒲圻，即遁去。。庄烈帝痛显陵沦没，旨谕恢复，扬基选将调饷，甲申春，率诸军大举循汉川而上，而神京告陷矣。越三年卒，年四十有九《潜山县志》。

 家族 
曾祖父王道，乡贤。

参考文献

Y
Category:潜山人
Category:軍籍進士
Category:明朝钱塘县知县
Category:明朝东乡县知县
Category:明朝进贤县知县
Category:明朝户部主事
Category:明朝户部郎中
Category:明朝湖广布政使司参政
Category:明朝承天巡抚